
STRUČNÉ ODÔVODNENIE
EÚ je už dlho globálnym priekopníkom v oblasti udržateľnosti a náležitej starostlivosti podnikov a zaviazala sa k vzostupnej konvergencii v oblasti environmentálnej a sociálnej udržateľnosti v rámci Únie aj na celom svete. V oblasti vykazovania informácií o udržateľnosti a náležitej starostlivosti podnikov to dokazujú smernice 2006/43/ES, 2013/34/EÚ, (EÚ) 2022/2464 a (EÚ) 2024/1760, ktorými sa zriadila spoľahlivá platforma pre vykazovanie informácií o udržateľnosti podnikov a náležitú starostlivosť podnikov v oblasti udržateľnosti. Kombinácia týchto smerníc zabezpečila okrem iného dostupnosť údajov a rizík súvisiacich s udržateľnosťou, ktoré sú životne dôležité pre investorov aj mimovládne organizácie posudzujúce zneužívanie, mechanizmy pre spoločnosti na zlepšenie procesov náležitej starostlivosti a udržateľnosti celých ich hodnotových reťazcov, ako aj lepší prístup k spravodlivosti pre subjekty, ktoré utrpia ujmu, v celom hodnotovom reťazci. 
Súčasný návrh Komisie predstavuje riziko oslabenia základných prvkov tohto novovytvoreného rámca pre vykazovanie informácií o udržateľnosti a náležitú starostlivosť v oblasti udržateľnosti. Hoci cieľ zjednodušenia povinností spoločností v oblasti vykazovania je chvályhodný a kroky súvisiace okrem iného s elektronickým vykazovaním alebo zvýšeným využívaním usmernení sú vítané, zjednodušenie nemôže znamenať širokú a rozsiahlu dereguláciu, ktorá zmení celý účel predchádzajúcich smerníc. Odstránenie hlavných častí právnych predpisov predstavuje nielen riziko, že vznikne regulačná neistota pre spoločnosti, čím sa poškodeným subjektom zabráni v riadnom prístupe k spravodlivosti, ale aj obmedzenie dostupnosti kvalitných, porovnateľných a podrobných údajov o udržateľnosti, ktoré investori aj obchodní partneri veľmi požadujú. Hoci ochrana najmä MSP pred nadmerným zaťažením požiadavkami na vykazovanie je relevantnou obavou, je potrebné, aby existoval jednoduchší a efektívnejší spôsob dosiahnutia tohto cieľa než odstránenie hlavných častí existujúceho rámca pre vykazovanie informácií o udržateľnosti a náležitú starostlivosť v oblasti udržateľnosti.
******
Výbor pre zamestnanosť a sociálne veci vyzýva Výbor pre právne veci, aby ako gestorský výbor navrhol zamietnutie návrhu Komisie.

[bookmark: FootprintPageAD]PRÍLOHA: VYHLÁSENIE O POSKYTNUTÝCH INFORMÁCIÁCH
<FootprintIntro>V súlade s článkom 8 prílohy I k rokovaciemu poriadku spravodajkyňa výboru požiadaného o stanovisko vyhlasuje, že do svojho stanoviska zahrnula informácie k záležitostiam týkajúcim sa predmetu spisu, ktoré jej počas prípravy stanoviska až do jeho prijatia vo výbore poskytli títo zástupcovia záujmových skupín, na ktorých sa vzťahuje medziinštitucionálna dohoda o povinnom registri transparentnosti[footnoteRef:1], alebo títo zástupcovia verejných orgánov tretích krajín vrátane ich diplomatických misií a veľvyslanectiev:</FootprintIntro> [1:  Medziinštitucionálna dohoda z 20. mája 2021 medzi Európskym parlamentom, Radou Európskej únie a Európskou komisiou o povinnom registri transparentnosti (Ú. v. EÚ L 207, 11.6.2021, s. 1, ELI: http://data.europa.eu/eli/agree_interinstit/2021/611/oj).] 

	1. Zástupcovia záujmových skupín, na ktorých sa vzťahuje medziinštitucionálna dohoda o povinnom registri transparentnosti

	Finnwatch
The Central Organisation of Finnish Trade Unions SAK
European Sustainable Investment Forum
European Trade Union Confederation ETUC
Akava, The Confederation of Unions for Professional and Managerial Staff in Finland
The Finnish Confederation of Professionals STTK
Finnish Development NGOs Fingo
United Nations Working Group on Business and Human Rights
European Coalition for Corporate Justice
Amnesty International
European Central Bank


Vypracovanie uvedeného zoznamu je vo výlučnej zodpovednosti spravodajkyne výboru požiadaného o stanovisko.
Ak sú v zozname uvedené mená, funkcie alebo mená a funkcie fyzických osôb, spravodajkyňa výboru požiadaného o stanovisko vyhlasuje, že predložila dotknutým fyzickým osobám oznámenie Európskeho parlamentu o ochrane údajov č. 484 (https://www.europarl.europa.eu/data-protect/index.do), v ktorom sa stanovujú podmienky spracúvania ich osobných údajov a práva súvisiace s týmto spracúvaním.

